CELEX: C2006/331/10
Language: fi
Date: 2006-12-30 00:00:00
Title: Asia C-5/05: Yhteisöjen tuomioistuimen tuomio (kolmas jaosto) 23.11.2006 (Hoge Raad der Nederlandenin (Alankomaat) esittämä ennakkoratkaisupyyntö) — Staatssecretaris van Financiën v. B. F. Joustra (Verotus — Jäsenvaltioiden lainsäädännön yhdenmukaistaminen — Direktiivi 92/12/ETY — Valmisteverot — Viini — 7-10 artikla — Veron kantamiseen oikeutetun jäsenvaltion määrittäminen — Yksityishenkilön omiin tarpeisiinsa ja muiden yksityishenkilöiden tarpeisiin tekemät hankinnat — Kuljetusyritys kuljettaa tuotteet toiseen jäsenvaltioon — Määräjäsenvaltiossa sovellettava järjestelmä)

30.12.2006   
            
            
               FI
            
            
               Euroopan unionin virallinen lehti
            
            
               C 331/7
            
         Yhteisöjen tuomioistuimen tuomio (kolmas jaosto) 23.11.2006 (Hoge Raad der Nederlandenin (Alankomaat) esittämä ennakkoratkaisupyyntö) — Staatssecretaris van Financiën v. B. F. Joustra
   (Asia C-5/05) (1)
   
   (Verotus - Jäsenvaltioiden lainsäädännön yhdenmukaistaminen - Direktiivi 92/12/ETY - Valmisteverot - Viini - 7-10 artikla - Veron kantamiseen oikeutetun jäsenvaltion määrittäminen - Yksityishenkilön omiin tarpeisiinsa ja muiden yksityishenkilöiden tarpeisiin tekemät hankinnat - Kuljetusyritys kuljettaa tuotteet toiseen jäsenvaltioon - Määräjäsenvaltiossa sovellettava järjestelmä)
   (2006/C 331/10)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: Staatssecretaris van Financiën
   
      Vastaaja: B. F. Joustra
   Oikeudenkäynnin kohde
   Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetun neuvoston direktiivin 92/12/ETY (EYVL L 76, s, 1) 7, 8 ja 9 artiklan tulkinta — Viini, jonka jäsenvaltion kansalaiset ovat voittoa tavoittelematta ostaneet toisesta jäsenvaltiosta ja jonka ensiksi mainittuun jäsenvaltioon sijoittautunut yritys on kuljettanut — Siinä jäsenvaltiossa, josta viini on ostettu, maksetut valmisteverot
   Tuomiolauselma
   Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annettua neuvoston direktiiviä 92/12/ETY, sellaisena kuin se on muutettuna 14.12.1992 annetulla neuvoston direktiivillä 92/108/ETY, on tulkittava siten, että kun yksityishenkilö, joka ei toimi ammattimaisesti eikä tavoittele voittoa, hankkii yhdestä jäsenvaltiosta omiin tarpeisiinsa ja muiden yksityishenkilöiden tarpeisiin valmisteveron alaisia tuotteita, jotka on luovutettu kulutukseen tässä jäsenvaltiossa, ja antaa toiseen jäsenvaltioon sijoittautuneen kuljetusyrityksen tehtäväksi kuljettaa nämä tuotteet hänen lukuunsa, on sovellettava tämän direktiivin 7 artiklaa eikä 8 artiklaa, joten valmisteveroa on maksettava myös tässä toisessa jäsenvaltiossa. Kyseisen direktiivin 7 artiklan 6 kohdan nojalla ensimmäisessä jäsenvaltiossa maksetut valmisteverot on tällaisessa tapauksessa palautettava direktiivin 22 artiklan 3 kohdan mukaisesti.
   
      (1)  EUVL C 69, 19.3.2005.